Document ID: 32004R0393

Nõukogu määrus (EÜ) nr 393/2004,
24. veebruar 2004,
millega muudetakse määrust (EÜ) nr 1673/2000 kiu tootmiseks kasvatatava lina ja kanepi turu ühise korralduse kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 37 lõike 2 kolmandat lõiku,
võttes arvesse komisjoni ettepanekut
võttes arvesse Euroopa Parlamendi arvamust, [1]
võttes arvesse majandus- ja sotsiaalkomitee arvamust, [2]
pärast regioonide komitee arvamusega tutvumist,
ning arvestades järgmist:
(1) Määruse (EÜ) nr 1673/2000 [3] artikli 2 lõike 3 punkt b sätestab, et liikmesriigid võivad kalduda kõrvale lisandite ja luu 7,5 % piirist ning anda töötlemistoetust lühikese linakiu jaoks, milles sisalduvate lisandite ja luu protsent on 7,5 % ja 15 % vahel, ja kanepikiu jaoks, milles sisalduvate lisandite ja luu protsent on 7,5 % ja 25 % vahel. Seda võimalust võib kasutada üksnes turustusaastani 2003/2004.
(2) Praegusel ajal ületab lisandite ja linaluude protsent enamikus esmatöötlemise käigus saadud lühikeses linakius ja kanepikius 7,5 % piiri. Sektoris toimuva positiivse arengu konsolideerimiseks ning konkurentsivõime edasise paranemise võimaldamiseks tuleks liikmesriikide võimalust kalduda kõrvale kõnealusest piirist pikendada kahe turustusaasta võrra.
(3) Määrust (EÜ) nr 1673/2000 tuleks vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1673/2000 artikli 2 lõike 3 punktis b asendatakse "2001/2002 kuni 2003/2004" tekstiga "2001/2002 kuni 2005/2006".
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. veebruar 2004

Labels: 1
17
6